《甲寅除夕时久病初起 其一》
清代·俞明震

万方多难日，今夕倍悽然。家祭存残腊，人心有旧年。

养疴贪睡早，移烛得春先。幼女分梨栗，吾衰祝汝贤。

作者简介：俞明震（1860～1918），字恪士，又字启东，号觚庵，祖籍浙江山阴(今绍兴)斗门，生于湖南。光绪戊子（1888年）科举人，官至甘肃提学使。入民国，为肃政史，谢病归隐杭州西湖。明震工诗，吟甚苦，自言成一诗或至终夕不眠，甚且病眩，故所作不多。所著《觚庵诗存》传于世。